open-index/open-wikipedia-markdown huggingface dataset:
Isolaatiomekanismi

**Isolaatiomekanismit** ovat eliöiden biologisia ominaisuuksia, jotka estävät lajien risteytymisen keskenään tai rajoittavat lajiristeymien menestymismahdollisuuksia. Niiden seurauksena lajien välille syntyy **lisääntymisisolaatio**. Isolaatiomekanismit ovat erityisen tärkeässä asemassa biologisessa lajikäsitteessä, jossa lajit määritellään lisääntymisisolaation avulla.

Toisinaan isolaatiomekanismit ”vuotavat”, minkä seurauksena syntyy kahden lajin risteymä. Risteymien syntyminen johtaa kuitenkin vain hyvin harvoin kahden eri lajin populaatioiden laajaan sekoittumiseen ja uuden lajin syntyyn. Sen sijaan kasveilla risteytyminen voi allopolyploidian kautta johtaa uuden lajin nopeaan syntymiseen.

Isolaatiomekanismit ovat eliöiden geneettisiä, morfologisia, ekologisia tai käyttäytymisen piirteitä. Ne voidaan jakaa pretsygoottisiin eli parittelua edeltäviin mekanismeihin ja posttsygoottisiin eli parittelun jälkeisiin mekanismeihin. Pretsygoottiset mekanismit estävät lajien yksilöitä pariutumasta keskenään, kun taas posttsygoottiset mekanismit vähentävät lajiristeymien menestymismahdollisuuksia.

## Pretsygoottiset mekanismit
* Vuodenaikaisisolaatio: Yksilöt eivät pariudu, koska ne lisääntyvät eri aikaan.
* Elinympäristöisolaatio: Lajien yksilöt lisääntyvät vain tietyssä elinympäristössä. Koska lajeilla on usein hyvin erilaiset elinympäristövaatimukset, ne eivät välttämättä kohtaa, eivätkä näin ollen voi lisääntyä keskenään.
* Etologinen isolaatio: Lajien erilainen käyttäytyminen estää yksilöiden pariutumisen. Esimerkiksi monilla linnuilla, kaloilla ja selkärangattomilla erot soidinkäyttäytymisessä voivat estää lajien yksilöiden lisääntymisen keskenään.
* Mekaaninen isolaatio: Parittelu tapahtuu, mutta sukusolut eivät kohtaa. Syynä voivat olla esimerkiksi erot lajien rakenteessa tai koossa.

## Posttsygoottiset mekanismit
* Sukusolujen yhteensopimattomuus: Siittiö kohtaa munasolun, mutta hedelmöitystä ei tapahdu.
* Tsygoottikuolleisuus: Munasolu hedelmöittyy, mutta tsygootti ei kehity ja kuolee.
* Hybridin elinkelvottomuus: Tsygootti kehittyy F1-hybridiksi, mutta se on elinkelvoton.
* Hybridin steriliteetti: Hybridi on elinkelpoinen, mutta sen lisääntymiskyky on heikko, se on kokonaan steriili tai se tuottaa elinkelvottomia tai steriilejä F2-hybridejä.

## Lähteet
*
Irja Lappalainen

**Irja Lappalainen** (aiemmin *Irja Malmila*, oik. *Irja Malmila-Lappalainen*, 23. syyskuuta 1919 Jyväskylä &ndash; 16. syyskuuta 2007 Helsinki) oli suomalainen lastenkirjailija, suomentaja ja lastenkirjallisuuden puolestapuhuja. Hänen ensimmäinen romaaninsa oli tyttökirja *Hymyillään kun tavataan*.

Lappalainen kirjoitti ylioppilaaksi vuonna 1940 ja aloitti seuraavana vuonna kustannusvirkailijana Gummeruksella. Sitten hän työskenteli 1940-luvun lopulla Savo-lehden toimittajana, jona aikana hän aloitti kirjailijan uransa. Lappalainen palasi kustannusvirkailijan työhön vuonna 1950, tällä kertaa WSOY:lle. Myöhemmin hän siirtyi kaunokirjallisuudesta tietokirjallisuuden kirjoittajaksi. Hänen merkittävimpiä teoksiaan oli *Suomalainen lasten- ja nuortenkirjallisuus* vuodelta 1976. Hän toimi aktiivisesti lastenkirjajärjestöissä ja palkintoraadeissa. Lappalainen oli myös ahkera kirjallisuuden suomentaja, joka teki käännöksiä esimerkiksi Selma Lagerlöfin, Sonja Hedbergin ja Enid Blytonin kirjoista.

## Teokset
Nimellä Irja Malmila:
*Hymyillään kun tavataan koulunpenkiltä toimittajantuolille, Gummerus 1945
*Iloinen kesä kertomus lapsille, Paletti 1949
*Ulos aurinkoon ja elämään, Paletti 1948

Nimellä Irja Lappalainen:
*Arja pyrähtää naapurimaassa, Paletti 1949
*Askeleita Koivikkotiellä, Tammi 1962
*Koivikkotie kahdeksan, Tammi 1961
*Nuortenkirja Suomessa ennen ja nyt, toim., WSOY 1966
*Näkemiin Koivikkotie, Tammi 1963
*Sadun avara maailma sadut varhaiskasvatuksen tukena, Sinikka Ojanen, Irja Lappalainen, Marjatta Kurenniemi, Otava 1980
*Suomalainen lasten- ja nuortenkirjallisuus, Weilin + Göös 1976
*Suomalaisen kirjallisuuden historian peruskurssi, Irja Lappalainen, Eilo Rekunen, Markkinointi-instituutti 1975
*Topeliuksen satuaarteet, suomeksi kertonut Irja Lappalainen, Otava 1990
*Tuuli tuli kaupunkiin, Tammi 1964
*Vippari-Villestä Kirkonkukkoon, Äänite ,1991
*Äidin muistikirja, toim., 1990

## Lähteet
* Paula Havaste: Irja Lappalainen. Teoksessa Ismo Loivamaa (toim.): Kotimaisia nuortenklassikoita 1. BTJ kustannus 2000.

### Viitteet

## Aiheesta muualla
* Irja Lappalaisen muistokirjoitus Helsingin Sanomissa
Club Universidad Nacional

**Club Universidad Nacional** tai lyhyemmin Universidad on jalkapalloseura Méxicosta Meksikosta. Seura edustaa Universidad Nacional Autónoma de México -yliopistoa (UNAM) ja se tunnetaankin yleisesti nimillä *Pumas* ja *Pumas de la UNAM*. Se on perustettu vuonna 1954. Seura pelaa maansa pääsarjatasolla. Seuran kotikenttänä toimiin lähes 70 000 katsojaa vetävä Estadio Olímpico Universitario. Seura on voittanut Meksikon mestaruuden viidesti. vuonna 2004 se voitti molemmat pääsarjan kilpailut.

## Saavutukset
* Liigamestaruus: 1977, 1981, 1991, 2004 (Clausura), 2004 (Apertura), 2009 (Clausura)
* Meksikon Cupin voitto: 1975
* Mestarijoukkueiden kilpailun voittaja: 1975, 2004
* CONCACAF Champions' Cup: 1980, 1982, 1989
* Interamerikan Cup: 1981
* Trofeo Santiago Bernabéun voitto: 2004

## Aiheesta muualla

*Seuran kotisivu
Gary Suter

**Gary Lee Suter** (s. 24. kesäkuuta 1964 Madison, Wisconsin, Yhdysvallat) on entinen yhdysvaltalainen maajoukkuetason NHL-jääkiekkoilija. Suter pelasi puolustajana. 

## Jääkiekkoura
Juniorina hän pelasi Dubuque Fighting Saints -joukkueessa. Lukiovaiheessa edustus vaihtui Culver Military Academy -oppilaitokseen ja sitten hän eteni  University of Wisconsin-Madisonin yliopistojoukkueeseen. Gary Suterin varasi NHL:ään Calgary Flames kierroksella 9 kaikkiaan 180:n joukosta vuonna . Gary Suter pelasi myös Chicago Blackhawksissa ja San Jose Sharksissa.

Myös Gary Suterin veli Bob ja veljenpoika Ryan Suter, sekä sisarenpoika Jeremy Dehner ovat tunnettuja jääkiekkoilijoita.

## Tilastot

## Saavutuksia
* ssa neljästi (1986, 1988, 1989, 1991)
* Calder Memorial Trophy NHL:n parhaana tulokkaana 1986
*  1988
* Stanley Cup 1989 Calgary Flamesissa
* Yhdysvaltain joukkueessa Salt Lake Cityn talviolympialaisissa 2002 (hopeaa)

## Lähteet
*
*
Rial Racing

**Rial** on entinen saksalainen Formula 1 -talli. Talli osallistui yhteensä 32 Grand Prix'in kausina –, joissa se saavutti kuusi MM-pistettä. Rialin parhaaksi saavutukseksi jäi vuosien 1988 ja 1989 Yhdysvaltain GP:sta ajetut neljännet sijat.

Rialin perusti Günter Schmid, joka on myös perustanut ATS-tallin.

Rial valmistaa nykyään erikoisvanteita autoihin.

## Formula 1 -tulokset kilpailuittain

## Lähteet
Agneta Ara

**Agneta Birgitta Ara** (oik. **Laurent**; s. 4. lokakuuta 1945 Helsinki) on suomalainen ruotsinkielinen kirjailija.

## Ura
Ara valmistui merkonomiksi 1969, ylioppilaaksi 1972 ja filosofian kandidaatiksi Helsingin yliopistosta 1980. Työuransa alussa hän toimi Teollistamisrahasto oy:n toimistovirkailijana 1966–1967 ja Rautakonttori oy:n kirjeenvaihtajana 1969–1972. Ara oli Suomen Pankin sihteerinä 1973–1974 ja 1978–1980 ja aloitti vapaana kirjailijana 1980. Hän on myös kääntänyt kirjallisuutta suomesta ruotsiksi.

Aralla on ollut lukuisia luottamustehtäviä. Hän oli Finlands svenska författareföreningin hallituksen jäsen 1985–1991 ja puheenjohtaja 1995–1998, Lukukeskuksen hallituksessa 1988–1991 ja 1994–1995 sekä ruotsinkielisen kirjallisuuden edistämisen valtuuskunnassa 1992–2002. Vuosina 2003–2007 Ara oli Kirjallisuuden edistämiskeskuksen varapuheenjohtaja ja 2005–2010 tekijänoikeusjärjestö Sanaston hallituksen jäsen. Hän on ollut myös Pyhän Henrikin katedraaliseurakunnan seurakuntaneuvoston jäsen 2000–2006 sekä Suomen ja Meksikon kulttuurivaihdon tuki ry:n hallituksen jäsen 2006–2008.

## Tunnustuksia
*Ara on saanut Svenska litteratursällskapet i Finlandin kirjallisuuspalkinnon vuosina 1976, 1984, 1991 ja 1996. 
*Hän sai vuonna 1991 myös valtion kirjallisuuspalkinnon. 
*Vuonna 1996 Ara sai Runeberg-palkinnon teoksesta *Huset med de glömda dörrarna* (suom. *Unohdettujen ovien talo*). 
*Hänelle myönnettiin vuonna 2006 valtion taiteilijaeläke. 
*Vuonna 2007 Aran teos *Det har varit kallt i Madrid* (suom. *Matalapaine lähestyy Madridia*) oli Finlandia-palkintoehdokkaana.

## Yksityiselämä
Aran isä oli oopperalaulaja Ture Ara ja äiti näyttelijä Birgit Kronström. Hänen puolisonsa oli vuosina 1982–1986 lääketieteen lisensiaatti Nils Laurent. Aran sisaruksia ovat kuvanveistäjä Birgitta Ara ja laulaja ja muusikko Johnny Forsell.

## Tuotanto
### Ruotsin kielellä
#### Runokokoelmat
* Det är redan en annan dag,  1975
* Det är som i dikter, 1977
* Hästens hjärta, 1979
* Omfamningen, 1982
* Korta stund, 1983
* Glömska, eld, 1986

#### Romaanit
* Antonio Gades kommer inte, 1990
* Huset med de glömda dörrarna, 1995
* Det har varit kallt i Madrid, 2007
* Baton Rouge, 2013

#### Kuunnelmat
* Fjäril av järn, 1979
* Ministerns gardiner, 1987 (sovitettu näytelmäksi 2001)

### Suomennetut teokset
* 
* 
* 

## Lähteet

## Aiheesta muualla
* 
* Finlandia-palkintoehdokkaat 2007 – Agneta Ara: Det har varit kallt i Madrid. Ylen Elävä arkisto.
European Wind Energy Association

**European Wind Energy Association** (EWEA) on tuulivoimatuottajien edunvalvontajärjestö, joka edistää tuulivoiman käyttöä Euroopassa ja maailmassa. Jäseninä on runsaat 300 yritystä yli 40 maasta. Jäsenyritysten markkinaosuus tuulivoiman maailmanmarkkinoista on lähes 98 prosenttia.  Suomesta jäseninä ovat Winwind ja Tekes.

EWEA pyrkii vaikuttamaan tuulivoimatuotantoon liittyvään poliittiseen päätöksentekoon, antaa lausuntoja ja rahoittaa aiheeseen liittyvää tutkimusta. Järjestön toimisto on Brysselissä (Renewable Energy House). Järjestö on Global Wind Energy Council (GWEC) jäsen ja Euroopan uusiutuvan energian neuvoston European Renewable Energy Council] (EREC) perustajajäsen.

## Lainsäädäntötavoitteet
Tuulivoiman lisäämiseksi EWEAN:n mukaan valtioiden olisi nopeasti säädettävä lainsäädäntö, joka sisältäisi: kansallisen toimintasuunnitelman, yksityiskohtaiset ja sitovat tavoitteet eri sektoreille (sähkö, lämpö ja kuljetus), lainsäädännöllisesti vakaan uusiutuvan sähköntuotannon, EU:ssa merituulivoiman vauhdittamisen, uusiutuvan energian sähköverkkoyhteyksien kehittämisen ja tuulivoiman tutkimuksen lisäämisen.

## EWEAn tavoitteet tuulivoimarakentamiselle

EWEA:n mukaan EU:ssa on alkanut tuulivoimakausi vuonna 2010. EWEA:n mukaan tuulivoima on yleisin sähköntuotantomuoto Eurooppaan rakennettavassa uudessa sähkövoimassa; vuonna 2008 36 prosenttia ja seuraavana vuonna 39 prosenttia rakennetusta sähkövoimasta oli tuulivoimaa. EWEAn mukaan tuulivoiman etuja ovat omavaraisuus, taloudellisuus, polttoaineettomuus, teollisuuden, viennin ja kotimaisen työllisyyden kehitys, sähköntuoton savukaasuttomuus ja hiilidioksidittomuus ja kansalaisten enemmistön kannatus. 

Tuottajajärjestö on asettanut omat tavoitteensa tuulivoimalla tuotetun sähkön tuotantomääräksi Euroopassa:
* 2009: 75 GW, 4 % sähköstä. Tuulivoimateollisuudessa 192&nbsp;000 työpaikkaa.
* 2020: 230 GW, josta 40 GW merituulivoimaa. Tuotanto 582 TWh eli 24 % sähkön kokonaistuotannosta EU:ssa, 446&nbsp;000 työpaikkaa. Uutta tuotantoa vuosittain 24,8 GW, vuosi-investoinnit 23,5 miljardia euroa. EWEAN arvion mukaan tuulisähkötuotanto säästäisi tuolloin vuosittain 28 mrd. euroa polttoaine- ja 8 mrd. euroa CO2-päästömaksuja.
* 2030: 400 GW, josta 250 GW merituulivoimaa. Tuotanto 1&nbsp;155 TWh sähköä, 38 % sähkön kokonaistuotannosta EU:ssa. Uutta tuotantoa vuosittain 24,2 GW, vuosi-investoinnit 24,8 miljardia euroa. EWEAN arvion mukaan tuulisähkötuotanto säästäisi tuolloin vuosittain 56 mrd. euroa polttoaine- ja 15 mrd. euroa CO2-päästömaksuja.

## Katso myös
* Luettelo tuulivoimalaitoksien valmistajista
* American Wind Energy Association‎
* British Wind Energy Association‎

## Lähteet

## Aiheesta muualla
* EWEAn kotisivu
Ugra-Karma

**Ugra-Karma** on suomalaisen black metal -yhtye Impaled Nazarenen vuonna 1993 julkaistu toinen studioalbumi. Albumin alkuperäinen kansikuva kopioi laittomasti Madame Koslovskyn taidetta. Vuoden 1998 uusintapainokseen kansitaide vaihdettiin sekä levylle lisättiin kaksi bonuskappaletta, mutta tästä huolimatta muutamista levyistä kyseiset kappaleet puuttuivat kokonaan.

## Kappaleet
Kaikki kappaleet kirjoittanut Kimmo Luttinen ja Mika Luttinen.

#
#
#
#
#
#
#
#
#
#
#
#

;Uusintajulkaisun bonuskappaleet
#
#

## Kokoonpano
* Mika Luttinen – laulu
* Kimmo Luttinen – rummut, kitara
* Taneli Jarva – basso
* Jarno Anttila – kitara

### Muut tekijät
* Ahti "Toki" Kortelainen – äänitys ja miksaus
* Arto Anttila – valokuvat

## Aiheesta muualla
* 
*
Sear

**Sear** oli vuonna 2001 perustettu suomalainen black metal/death metal -yhtye.

## Jäsenet
* H. Hyytiäinen – laulu (2005–)
* Matias Helle – kitara (2001–)
* Juha Henttunen – kitara (2006–)
* T. Landen – basso (2005–)
* Perttu Saarsalmi – rummut (2008–)

### Entiset jäsenet
* Thomas Vee – basso (2001–2003)]
* Tony Steel – rummut (2001–2002)
* K. Lilja – kitara (2001–2003)
* Tapsa Kuusela – laulu (2001–2005)
* Mika Nieminen – basso (2003–2005)
* Lauri Laaksonen – rummut (2003–2008)
* Alex – rytmikitara (2003)
* Sami Wass – kitara (2004–2006)

## Diskografia
* 
* 
* 

## Lähteet
Harmaahilse

**Harmaahilse** on perunan tauti, jonka aiheuttaa *[[Helminthosporium solani]]* -sieni. Taudin oireena ovat perunan mukulan pinnalla olevat hopeanharmaat laikut. Kosteassa laikkuihin muodustuu taudinaiheuttajan mustia itiöitä, jolloin mukulat näyttävät nokisilta. Ruokaperunassa harmaahilse on lähinnä ulkonäköhaitta. Ruokaperunateollisuudessa harmaahilseisten perunoiden nopeampi nahistuminen aiheuttaa tappioita.

Harmaahilse leviää sairaan siemenperunan mukana, mutta taudinaiheuttajan itiöt voivat myös säilyä maassa ainakin seuraavaan kasvukauteen asti. Harmaahilseinen peruna ei idä normaalisti, mikä voi aiheuttaa aukkoisuutta perunakasvustoon. Tauti ei kuitenkaan yleensä alenna merkittävästi sadon määrää.

Harmaahilseen torjunta perustuu terveen siemenperunan käyttöön. Taudin leviämismahdollisuuksia voidaan vähentää sadon nopealla kuivauksella noston jälkeen ja ehkäisemällä veden tiivistyminen perunoiden pintaan varastossa. Harmaahilsettä voidaan torjua myös kemiallisesti siemenperunan peittauksella. Peittauksen tehoaineita voivat olla iprodioni ja imatsaliili. 

## Lähteet
*

## Aiheesta muualla
*Farmit.net: Harmaahilse
*TärkkiNetti: Harmaahilse
SELL Student Games

**SELL Student Games**, tuttavallisemmin SELL-kisat on monilajiurheilutapahtuma, joka on avoin kaikille yliopisto- ja korkeakouluopiskelijoille ympäri maailman. Kisojen nimi on lähtöisin järjestäjämaiden Suomen, Viron, Latvian ja Liettuan maiden nimistä, kunkin maan omalla kielellä. Kisat järjestetään vuorovuosin kussakin maassa ja ne keräävät vuosittain 1800-2000 opiskelijaa. 

SELL-kisojen periaatteisiin kuuluu, että tulosrajoja ei aseteta, jolloin samalla viivalla kilpailevat niin maailman huiput, kuin tavalliset harrastelijat. 
## Lajit
Nykyään kilpailut järjestetään pääsääntöisesti nk. kesälajeissa. Lajeina ovat yksilölajeista yleisurheilu, uinti, suunnistus, judo ja shakki. Joukkuelajeista puolestaan kisoissa esiintyy koripallo, lentopallo, (mini)jalkapallo ja salibandy. Lisäksi järjestäjästä riippuen SELL-kisoissa on myös ollut lajeina mm. tennis, sulkapallo, pöytätennis, paini, ultimate, joukkuevoimistelu ja jääkiekko.
## Historia
Vuonna 1923 Suomen, Viron, Latvian ja Liettuan opiskelijaurheilujärjestöt solmivat yhteistyösopimuksen, jonka tuloksena syntyi SELL-kisat. Ennen toista maailmansotaa ehdittiin SELL-kesäkisoja pitää 13 kappaletta. Tuona aikana myös pidettiin erikseen SELL-talvikisoja sekä SELL-shakkiturnauksia. Viimeiset kisat ennen sotaa olivat Otepäässä pidetyt talvikisat 1940. 

Miehityksen aikana kisoja ei luonnollisesti pystytty pitämään, mutta 21.4.1997 pidettiin jälleen Suomen, Viron, Latvian ja Liettuan opiskelijaurheiluliittojen kokous, jossa allekirjoitettiin sopimus SELL-kisojen herättämisestä henkiin. Tällöin kisat myös aukenivat kaikille yliopisto- ja korkeakouluopiskeljoille ympäri maailman.

## Kilpailut

### SELL-kesäkisat

### SELL-talvikisat

### SELL-shakkiturnaukset

## Aiheesta muualla
*Vuoden 2006 SELL-kisojen viralliset kotisivut 
*Vuoden 2007 SELL-kisojen viralliset kotisivut 
*Vuoden 2008 SELL-kisojen viralliset kotisivut 
*Vuoden 2009 SELL-kisojen viralliset kotisivut 
*Opiskelijoiden liikuntaliitto
Keräkaali

**Keräkaali** (*Brassica oleracea* var. *capitata*) on kaalin (*Brassica oleracea*) muunnos. Keräkaalista on jalostettu viljelyyn runsaasti erilaisia lajikkeita, jotka muodostavat *Capitata*-lajikeryhmän. Tähän kuuluu tavallisen keräkaalin eli valkokaalin lisäksi punakaali- ja suippokaalilajikkeet. 

Keräkaalilla on kookkaat lehdet, ja osa, joka syödään, on yhteen kiertyneiden nuorten lehtien muodostama kasvin keskiosa eli päätesilmu. 

Keräkaali sisältää runsaasti C-vitamiinia ja kalsiumia ja fyllokinonia eli K1-vitamiinia. Suomalaiset syövät vuodessa keskimäärin noin kolme kiloa valkokaalia henkeä kohti.

Keräkaali kuuluu vanhimpiin viljelykasveihin. Kasvin lehdet muodostuvat taimivaiheessa ruusukkeeksi ja vasta myöhemmin ne muodostavat kerän. Keräkaalille sopivin kasvupaikka on valoisa ja maan on hyvä olla kalkkipitoinen, runsasravinteinen ja kuohkea.

Keräkaalia käytetään kaalikeittoon, pata- ja paistoksiin, kuten vuokaruokiin sekä hapankaaliin. Sitä käytetään myös kaalilaatikkoon, kaalikääryleisiin ja kaalisalaattiin.

## Lähteet

## Aiheesta muualla
*Ravintoarvo  fineli.fi
*Dr. Duke's Phytochemical and Ethnobotanical Databases: Brassica oleracea var. capitata
Santa Maria Maggiore

**Basilica di Santa Maria Maggiore** on yksi Rooman neljästä suuresta varhaiskristillisestä (paavillisesta, patriarkaalisesta) basilikasta, joita ovat sen ohella San Giovanni in Laterano, San Paolo fuori le mura ja Pietarinkirkon edeltäjä Konstantinuksen basilika – ja ainoa, jonka interiööri on säilynyt alkuperäisessä asussaan suurista ulkoisista muutoksista huolimatta.

## Historia

Aiemmin samalla paikalla tai lähellä sitä oli ollut paavi Liberiuksen 360 rakennuttama *Basilica liberiana*. Katolisen legendan mukaan lapseton senaattori Giovanni Patricio ja hänen vaimonsa lahjoittivat omaisuutensa kirkolle, jonka jälkeen Neitsyt Maria ilmestyi senaattorille ja paavi Liberiukselle ja käski heidän rakentaa hänelle omistettu kirkko paikkaan, johon sataisi lunta.

Nykyinen Santa Maria Maggioren basilika rakennettiin Esquilinus-kukkulalle Efesoksen kirkolliskokouksen jälkeen Sixtus III:n pontifikaatin aikana 432–440. Osa kirkon marmoripylväistä otettiin läheisestä Juno Lucinan temppelistä. Basilika oli ensimmäinen kristillisen maailman Neitsyt Marialle omistetuista kirkoista, ja sen tarkoituksena oli kääntää pakanallinen palvonta kristilliseen Marian kulttiin. 

Kirkkoon on haudattu seuraavat paavit: Honorius III, Nikolaus IV, Pius V, Sixtus V, Klemens VIII, Paavali V ja Klemens IX.  Myös paavi Fransiscus on haudattu tähän kirkkoon.

## Kirkkorakennus
Kirkkoon on yhdistetty useita eri aikakausia. Se on säilyttänyt varhaiskristillisen kolmilaivaisuutensa. Julkisivu on 1700-luvulla eläneen Ferdinando Fugan suunnittelema. 75 metriä korkea kellotorni on keskiaikainen.

Kirkon päälaivan katto on koristeltu runsaasti kullalla. Se on tehty 1400-luvulla. Legendan mukaan koristeluun käytetyn kullan lahjoitti Kastilian kuningatar Isabella Katolilainen Kristoffer Kolumbuksen Amerikasta tuomasta  aarteesta. Legenda on kuitenkaan tuskin totta, koska Kolumbus toi ensimmäiseltä Amerikan matkaltaan vain vähän tavaroita.

Kirkko on tunnettu runsaista mosaiikeistaan. Huomattavin mosaiikki on apsiksessa kirkkosalin päässä oleva suuri, Neitsyt Marian taivaan kuningattareksi kruunausta esittävä mosaiikki, jossa on myös muita pyhimyksiä, eläimiä ja kasveja. Kuorin 46:sta alkuperäisestä mosaiikista 27 on edelleen olemassa.

## Lähteet
* 

### Viitteet

## Aiheesta muualla

* Papal basilica of Saint Mary Major
Jouko Arho

**Jouko Olavi Kaarlo Arho** (14. joulukuuta 1908 Tampere – 27. helmikuuta 1950 Turku) oli suomalainen sotilas ja Mannerheim-ristin ritari numero 104. Miinalaiva Ruotsinsalmen päällikkönä toiminut Arho nimitettiin Mannerheim-ristin ritariksi 8. helmikuuta 1944. Sotilasarvoltaan Arho oli nimityshetkellä komentajakapteeni, komentajaksi hänet ylennettiin 4. kesäkuuta 1949.

Arhon erikoisala oli miinoitus ja miinanraivaus. Miinalaiva Louhen päällikkönä hän laski huomattavan osan talvisodan aikaisista miinoituksista.  Hän myös otti osaa sodanjälkeiseen miinanraivaukseen koko virallisen keston ajan vuosina 1944–1950.

## Lähteet
*

### Viitteet
Esko Kausti

**Esko Kausti** (3. syyskuuta 1916 – 24. kesäkuuta 1944) oli talvi- ja jatkosotaan osallistunut suomalainen sotilas ja Mannerheim-ristin ritari numero 136.

Luutnantti Kausti johti jatkosodassa panssarintorjunta-joukkuetta. Joukkue tuhosi Neuvostoliiton 26 raskasta hyökkäysvaunua kahden päivän aikana kesäkuussa 1944. Kausti osallistui taisteluihin käyttäen panssarintorjuntatykkejä ja muita pienempiä lähitorjuntavälineitä.

Kausti kaatui kesäkuussa 1944 27-vuotiaana ollessaan tuhoamassa hyökkäysvaunua. Hänet nimitettiin kaatumisensa jälkeen Mannerheim-ristin ritariksi numero 136.

## Lähteet
* 

### Viitteet
Jenna Dewan

**Jenna Dewan** (alk. **Jenna Lee Dewan**; s. 3. joulukuuta 1980 Hartford, Connecticut) on yhdysvaltalainen näyttelijä ja tanssija.

Dewanin äiti Nancy on sukujuuriltaan saksalainen ja englantilainen ja isä Darryl puolestaan libanonilaista ja puolalaista syntyperää. Hänellä on kolme veljeä, Dawson, Dayne ja Daniel. Dewanin vanhemmat erosivat hänen ollessa nuori ja hänen äitinsä meni uusiin naimisiin. Perhe muutti Jennan lapsuudessa usein, ja hän valmistui Grapevine High Schoolista Texasissa. Dewan on harrastanut tanssia viisivuotiaasta alkaen ja oli myöhemmin koulunsa cheerleader. Valmistuttuaan high schoolista vuonna 1999 Dewan aloitti opiskelut Etelä-Kalifornian yliopistossa. 

Dewan aloitti uransa Janet Jacksonin taustatanssijana. Lisäksi hän on esiintynyt muiden artistien kuten Sean Paulin, Ciaran ja Christina Aguileran musiikkivideoilla.

Dewan debytoi näyttelijänä vuonna 2002 elokuvassa *[[The Hot Chick]]*. Hänen läpimurtonsa oli naispääosa tanssiaiheisessa elokuvassa *[[Step Up (elokuva)|Step Up]]* (2006). Samana vuonna tuli ensi-iltaan elokuva *[[Kauna 2]]*, jossa Dewan teki sivuroolin. Sittemmin hän on näytellyt merkittäviä rooleja televisiossa, kuten sarjoissa *[[Witches of East End]]* ja *[[Supergirl]]*.

Jenna Dewan on seurustellut Justin Timberlaken ja Shane Westin kanssa. Ex-aviomiehensä Channing Tatumin hän tapasi *Step Upin* kuvauksissa ja pari kihlautui Mauin saarella Havaijilla vuonna 2008. Kesällä 2009 he avioituivat Malibussa, Kaliforniassa. Dewanin ja Tatumin esikoistytär syntyi 2013 Lontoossa. Aviopari ilmoitti huhtikuussa 2018 erovansa.

Dewan on eläinoikeusaktivisti sekä vegaani.

## Filmografia

## Lähteet

## Aiheesta muualla

*
Eero Leppänen

**Eero Kaarlo Olavi Leppänen** (12. marraskuuta 1907 Kauhava – 27. kesäkuuta 1944 Portinhoikka) oli Mannerheim-ristin ritari numero 135. Jääkäripataljoona 4:n pataljoonankomentajana toiminut Leppänen nimitettiin Mannerheim-ristin ritariksi kuolinpäivänään 27. kesäkuuta 1944. Sotilasarvoltaan hän oli nimityshetkellä majuri.

Leppänen kaatui jatkosodassa johtaessaan vastahyökkäystä Portinhoikassa. 

## Lähteet
*

### Viitteet
Kauno Turkka

**Kauno Josef Vilhelm Turkka** (6. marraskuuta 1898 Alahärmä – 17. tammikuuta 1944 Rajajoki) oli Mannerheim-ristin ritari numero 126. Pataljoonankomentajana Jalkaväkirykmentti 27:ssä toiminut Turkka nimitettiin Mannerheim-ristin ritariksi 16. tammikuuta 1944. Sotilasarvoltaan hän oli nimityshetkellä everstiluutnantti. Turkka on haudattu Kalevankankaan hautausmaan sankarihautaan. 

## Lähteet
* 

### Viitteet
Eve 6

**Eve 6** on yhdysvaltalainen rockyhtye Etelä-Kaliforniasta. Yhtyeen kappaleita ovat muun muassa "Inside Out" "Leech" ja "Here's to the Night".  Yhtyeen musiikkityyli on useimmiten rockia ja punkrockia. Yhtye hajosi vuonna 2004, mutta se perustettiin uudestaan niin, että mukana entisestä kolmesta jäsenestä ovat Max Collins (laulu, basso) ja Tony Fagelson (rummut). Vuonna 1995–2004 vaikuttaneessa kokoonpanossa oli heidän lisäkseen mukana myös Jon Siebels (kitara). 

## Hajoaminen
Albumin *It's All In Your Head* heikko kaupallinen menestys aiheutti sen, että Eve 6 menetti levytyssopimuksensa RCA:n kanssa. Eve 6 soitti viimeisen kerran yöllä 15. heinäkuuta 2004. Max ja Tony perustivat uuden yhtyeen, The Sugi Tapin, jonka kanssa he ovat nauhoittaneet muutamia demoja ja esiintyneet muutamilla keikoilla.

## Uudelleenyhdistyminen
The Sugi Tap muutti 1. lokakuuta 2007 nimensä, ja siitä muodustui uusi Eve 6. Tony ja Max kirjoittivat MySpace-sivustollaan.

## Diskografia
### Albumit
* Eleventeen, 1996 (yhtyeen nimi silloin Eleventeen)
* Eve 6, 1998 (platinaa)
* Horrorscope, 2000 (kultaa)
* It's All in Your Head, 2003

### Singlet
* Inside Out, 1998
* Leech, 1998
* Open Road Song, 1999
* Tongue Tied, 1999
* Promise, 2000
* On the Roof Again, 2000
* Here's to the Night, 2001
* Think Twice, 2003
* At Least We're Dreaming, 2003
* Good Lives, 2003

## Aiheesta muualla
*Eve 6 viralliset fanisivut
M/S Apollo (1964)

**M/S Apollo** () oli vuonna 1964 Ruotsissa Rederi Ab Slitelle valmistunut matkustaja-autolautta. Slite oli yksi Viking Linen osakasvarustamoista, ja *M/S Apollo* oli ensimmäinen laiva, joka maalattiin yhtiön punaisella tunnusvärillä. Alus sai kylkiinsä suuret *Ålandspilen*-tekstit.

Alus romutettiin Kreikassa *Agios Nektarios* -nimisenä vuonna 2006.

## Käyttöhistoria
* 1964: Liikenteessä välillä Simpnäs (Norrtälje) – Maarianhamina. Alus ajoi joitakin yövuoroja Uuteenkaupunkiin. Seuraavana talvena reitti kulki Norrtäljestä Maarianhaminaan.
* 1965: Kapellskär– Maarianhamina–Parainen.
* 1966: Helmikuussa jääesteiden vuoksi reittinä Nynäshamn–Maarianhamina–Parainen muutamien päivien ajan.
* 1966: 24. huhtikuuta alus ajoi karille Lemlandin edustalla Ahvenanmaalla.
* 1967: Syyskuussa ajoi jonkin aikaa välillä Kapellskär–Maarianhamina–Naantali, kunnes myydään La Traverse Nord-Sud Ltd:lle Kanadaan. Alus saa uudeksi nimekseen *M/S Manic*. Liikenne aloitetaan välillä Rimouski–Forestville.
* 1978: Alus myytiin Kreikkaan Kefalliniki SA:lle. Alus liikennöi eri omistajien alaisuudessa Kreikassa vuoteen 1996, jonka jälkeen jäi pois käytöstä, alus myytiin vielä kerran vuonna 2000. Alus upposi vuonna 2003 Korfulla ja myytiin hylkynä romutettavaksi 2006.

## Lähteet
Niilo Korhonen

**Niilo Juhani Korhonen** (15. joulukuuta Nilsiä 1915 – 26. syyskuuta 1943 Ontajoki) oli Mannerheim-ristin ritari numero 107. Jalkaväkirykmentti 10:ssä komppanian päällikkönä toiminut Korhonen nimitettiin Mannerheim-ristin ritariksi 8. helmikuuta 1943. Sotilasarvoltaan hän oli nimityshetkellä luutnantti. Korhonen on haudattu Kuopion sankarihautaan.

## Lähteet
* 

### Viitteet
Toimi Ovaskainen

**Toimi Ovaskainen** (17. syyskuuta 1909 Karttula – 29. marraskuuta 1991 Kaarina) oli Mannerheim-ristin ritari numero 108. Moottoritorpedoveneen päällikkönä toiminut Ovaskainen nimitettiin Mannerheim-ristin ritariksi 8. maaliskuuta 1943. Sotilasarvoltaan hän oli nimityshetkellä sotilasmestari. Ennen sotatoimien päättymistä hänet ylennettiin aliluutnantiksi. Sotien jälkeen Ovaskainen toimi muun muassa yksityisyrittäjänä sekä isännöitsijätoimiston johtajana. 

## Lähteet
* 

### Viitteet
Veikko Leskinen

**Veikko Kullervo Leskinen** (31. toukokuuta 1920 Kuhmo – 21. maaliskuuta 1958 Nilsiä) oli suomalainen sotilas ja Mannerheim-ristin ritari numero 112. Kaukopartio-osaston johtajana 3. divisioonassa toiminut Leskinen nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli nimityshetkellä luutnantti. Leskisen sotien aikana suorittamien partioretkien pituus oli yli 5&nbsp;000 kilometriä. Leskinen kuoli 37-vuotiaana sydänkohtaukseen.

## Lähteet
*
*

### Viitteet
Leevi Moisander

**Leevi Veli Moisander** (18. lokakuuta 1907 Muolaa – 29. toukokuuta 1997 Turku) oli Mannerheim-ristin ritari numero 113. Tähystäjäaliupseerina KevPsto 14:ssä palvellut Moisander nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli vääpeli. Sotien jälkeen Moisander työskenteli kiinteistönvälittäjänä.

## Lähteet
* 

### Viitteet
Arvi Liikkanen

**Arvi Anton Liikkanen** (1. joulukuuta 1912 Sippola – 8. tammikuuta 1980 Sippola) oli Mannerheim-ristin ritari numero 114. Jalkaväkirykmentti 25:ssä joukkueenjohtajana toiminut Liikkanen nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli kersantti. Sotien jälkeen Liikkanen työskenteli paperityöntekijänä Myllykoski Oy:ssä.

## Lähteet
* 

### Viitteet
Miou-Miou

**Miou-Miou** (oik. **Sylvette Héry** tai **Herry**; s. 22. helmikuuta 1950 Pariisi) on ranskalainen näyttelijä.

Miou-Miou sai vuonna 1980 parhaan naisnäyttelijän César-palkinnon roolistaan elokuvassa *[[Minun tarinani]]* (*La dérobade*, 1979). Lumiere-palkinnon hän sai 1998 roolistaan elokuvassa *[[Nettoyage à sec]]* (1997). Muita hänen elokuviaan ovat *[[Riipukset]]* (*Les Valseuses*, 1974), *[[Iltapuku (elokuva)|Iltapuku]]* (*Tenue de soirée*, 1986) ja *[[Milou toukokuussa]]* (*Milou en mai*, 1989).

Miou-Mioulla on kaksi lasta. Ensimmäisen isä on näyttelijä Patrick Dewaere ja toisen laulaja Julien Clerc. Näyttelijästä oli käytetty kissan nau’untaan viittaavaa lempinimeä jo ennen huomattavaa menestystä 1970-luvulla.

## Lähteet

## Aiheesta muualla
*
Timo Puustinen

**Timo "Jukka" Johannes Puustinen** (19. kesäkuuta 1909 Iisalmi – 13. helmikuuta 1962 Kuopio) oli Mannerheim-ristin ritari numero 117. Jalkaväkirykmentti 10:ssä pataljoonan komentajana toiminut Puustinen nimitettiin Mannerheim-ristin ritariksi 1. elokuuta 1943. Sotilasarvoltaan hän oli nimityshetkellä majuri.

## Sotilasura
Ylioppilaaksi tultuaan Puustinen kävi reserviupseerikurssi 21:n 1931–1932 sekä kadettikurssi 16:n 1932–1934. Puustinen toimi nuorempana upseerina Pohjan rykmentissä 1934–1939 sekä reserviupseerikoulussa 1939. 

Talvisodan aikana Puustinen toimi kouluttajana ja komppanianvarapäällikkönä Sotakoulutuskeskuksessa. Jatkosodan alettua Puustinen oli komppanianpäällikkönä JR 10:ssä ja sittemmin pataljoonan komentajana 1942–1944. Majuri Jukka Puustinen johti 14. maaliskuuta − 17. maaliskuuta 1943 581 miehen vahvuistan sissiosastoa, joka tuhosi Rukajärven suunnalla venäläisen 27. divisioonan Jeljärven huoltotukikohdan ja rautatieasema-alueen. Suomalaisten tappiot retkellä olivat 32 kaatunutta ja vangiksi jäänyttä.

Sodan jälkeen Puustinen toimi muun muassa toimistoupseerina Kuopion sotilaspiirin esikunnassa 1944–1945, JR 2:n esikuntapäällikkönä 1945–1946, toimistopäällikkönä Kuopion sotilaspiirissä 1946–1947, huoltopäällikkönä 1947–1948 ja järjestelytoimiston päällikkönä 1948–1953. Savo-Karjalan sotilasläänin esikunnassa Puustinen oli toimistopäällikkönä 1953–1955. 2. prikaatissa ja myöhemmin Pohjois-Savon prikaatissa hän oli pataljoonankomentajana 1955–1961 sekä esikuntapäällikkönä 1961–1962. 

Asekätkentäjutun yhteydessä 1945–1947 Puustinen oli pidätettynä 23 kuukautta. 

Ylennykset: reservivänrikki 14.10.1932, vänrikki 16.5.1934, luutnantti 16.5.1936, kapteeni 20.9.1940, majuri 1.11.1942, everstiluutnantti 13.1.1960.

## Lähteet
* 
* http://www.mannerheim-ristinritarit.fi/ritarit?xmid=128

### Viitteet
Penteeni

**Penteeni** on alkeeneihin kuuluva hiilivety, jossa molekyylin muodostaa 5 hiiliatomia ja 10 vetyatomia. Penteenin kemiallinen kaava on C5H10 ja moolimassa 70,13 g/mol. 
Joidenkin hiiliatomien välillä on siis kaksoissidos. Penteenillä on isomeerisia muotoja.

Suoraketjuisia penteenin isomeereja ovat:
*1-penteeni, CAS 109-67-1
*cis-2-penteeni, CAS 627-20-3
*trans-2-penteeni, CAS 646-04-8

Haaraketjuisia penteenin isomeereja ovat:
*2-metyyli-1-buteeni, CAS 563-46-2
*2-metyyli-2-buteeni, CAS 513-35-9
*3-metyyli-1-buteeni, CAS 563-45-1

## Aiheesta muualla
*ChemBlink: 1-Pentene 
*Toxin and Toxin Target Database (T3DB): 2-Methyl-1-butene 
*ChemBlink: 2-Methyl-2-butene 
*ChemBlink: 3-Methyl-1-butene
Julien Clerc

**Paul Alain Leclerc** eli **Julien Clerc** (s. 4. lokakuuta 1947) on ranskalainen laulaja. 

Clerc teki tiivistä yhteistyötä lauluntekijä Étienne Roda-Gilin kanssa aina vuoteen 1980. Hän oli noussut Ranskassa maineeseen jo vuonna 1969 esittämällä pääroolin *[[Hair]]*-musikaalin ranskankielisessä tuotannossa. 

Vuonna 2003 Julien Clercistä tehtiin UNHCR:n . Eräs hänen tunnetuimmista lauluistaan on "Partir", jonka oikeudet hän myi YK:lle. Hänellä ja näyttelijätär Miou-Mioulla on vuonna 1978 syntynyt yhteinen tytär. 

## Levytyksiä
* *Julien Clerc* (1968)
* *Des jours entiers à t'aimer* (1970)
* *Julien Clerc* (1971)
* *Liberté, égalité ou la mort* (1972)
* *Julien* (1973)
* *Terre de France* (1974)
* *N°7* (1975)
* *À mon âge et à l'heure qu'il est* (1976)
* *Enregistrement public au Palais des Sports* (1977)
* *Jaloux* (1978)
* *Clerc Julien* (1980)
* *Sans entracte* (1980)
* *Vendredi 13* (1981)
* *Femmes, indiscrétion, blasphème* (1982)
* *Pantin 1983* (1983)
* *Aime-moi* (1984)
* *Les aventures à l'eau* (1987)
* *Fais-moi une place* (1990)
* *Amours secrètes... passions publiques* (1991)
* *Utile* (1992)
* *Préférences* (1993)
* *Olympia intégral 94* (1994)
* *Julien* (1997)
* *Si on chantait* (1997)
* *Le 4 octobre* (1997)
* *Intégrale 68-98* (1998)
* *Aimer + Danser + Partir* (kokoelmia, 1999)
* *Si j'étais elle* (2000)
* *Julien déménage électrique-acoustique* (2002)
* *Studio* (2003)
* *Double enfance* (2005)
* *100 chansons* (2006)
Kari Piironen

**Kari Veikko Piironen** (31. lokakuuta 1947 Mellilä – 31. maaliskuuta 2020 Jyväskylä) oli suomalainen iskelmälaulaja, joka kruunattiin tangokuninkaaksi Seinäjoen tangomarkkinoilla 1988. Piironen keikkaili yli 50 vuotta, levytti 14 albumia ja lähes 200 kappaletta. 

Piironen muutti nuorena Ruotsiin metallitöihin. Hän osallistui ensimmäisen kerran Seinäjoen tangomarkkinoille vuonna 1987. Seuraavana vuonna hän osallistui kilpailuun toisen kerran ja voitti. Hän saattoi aloittaa täysipainoisen laulajanuran ja päätti muuttaa takaisin Suomeen.

Piironen asui vuodesta 1996 Viitasaarella yhdessä vaimonsa kanssa. Myös Piirosen sisko Vuokko oli iskelmälaulaja.

Piirosella todettiin vuoden 2017 alussa keuhkosyöpä ja hän joutui peruuttamaan kaikki keväälle Suomeen ja Ruotsiin suunnitellut 50-vuotisjuhlakonserttinsa.
__NOTOC__
## Diskografia
**Aamuinen maa* (1989)
**Kuin lintu luottaa tuuleen* (1991)
**Kuumat kirjeet* (1993)
**Oo lähelläin* (1995)
**Kuninkaan vuosikymmen* (1998)
**Parhainta aikaa* (2001)
**Yhteinen tie* (2001)
**Nyt tai ei koskaan* (2004)
**Juhlalevy: 10 uutta & 10 toivotuinta* (2008)
**Toivo Kärjen sävelin* (2011)
**Vaarallista onnea* (2013)

## Lähteet
*  

### Viitteet

## Aiheesta muualla

*
Santo André

**Santo André** [-dre:´] on kaupunki Brasiliassa, São Paulon osavaltiossa.

Kaupunki on São Paulon kaakkoinen esikaupunki. Vuonna 1996 siellä oli 625 000 asukasta. Santo Andréssa on tekstiili-, metalli- ja lentokoneteollisuutta.

## Aiheesta muualla

* Viralliset sivut

## Lähteet
Eino Laisi

**Eino Laisi** (20. maaliskuuta 1908 Säkkijärvi – 29. syyskuuta 1986 Salo) oli Mannerheim-ristin ritari numero 115. Tykkiryhmän johtajana 4. divisioonan 34. tykkikomppaniassa (34.TykK/4.D.) toiminut Laisi nimitettiin Mannerheim-ristin ritariksi 4. kesäkuuta 1943. Sotilasarvoltaan hän oli korpraali, mutta ylennettiin alikersantiksi vuonna 1968 Sotien jälkeen Laisi työskenteli maanviljelijänä. Hänet on haudattu Saloon Helisnummen hautausmaalle.

"Ylipäällikkö on pvm:llä 4.6.43 nimittänyt Vapaudenristin 2. luokan Mannerheim-ristin ritariksi korpraali Eino Laisin. Korpraali Laisi on koko sodan ajan toiminut panssaritorjuntatykin ampujana osoittaen tänä aikana erinomaista oma-aloitteisuutta, suurta urhoollisuutta ja alallaan hyvää taituruutta. Erikoisesti kunnostautui hän Viipurin taistelujen aikana. Vihollisen tehdessä voimakkaan, hyökkäysvaunujen ja tykistön tukeman ulosmurtoyrityksen Viipurin motista Säiniön aseman luona tuhosi korpraali Laisi seitsemän vihollisen hyökkäysvaunua, sekä jääden käteen haavoittuneena yksin vihollisen saartamalle tykille, vielä viisi kuorma-autoa. Tällä teollaan korpraali Laisi ratkaisevasti vaikutti Säiniön suurmotin muodostumiseen pysäyttäessään suurkolonnan alkupään. Sairaalasta palattuaan on hän edelleen osoittanut erinomaista taituruutta ja pelottomuutta tuhotessaan tykillään vihollisen bunkkereita."

## Lähteet
* 
* http://www.mannerheim-ristinritarit.fi/ritarit?xmid=76
### Viitteet
Patrick Dewaere

**Patrick Dewaere** (26. tammikuuta 1947 – 16. heinäkuuta 1982) oli ranskalainen näyttelijä. Hän syntyi Saint-Brieuc'ssä ja teki läpimurtonsa vuonna 1974 roolilla Bertrand Blierin elokuvassa *[[Riipukset]]*. Hän näytteli myös Blierin myöhemmässä elokuvassa *[[Isäpuoli (elokuva)|Isäpuoli]]* (1981). Lupaavasti alkanut ura päättyi itsemurhaan Pariisissa 35-vuotiaana. 

Dewaeren mukaan on nimetty palkinto. Hänestä on lisäksi tehty dokumentti, ja Raphaël on levyttänyt hänen kunniakseen laulun "Chanson pour Patrick Dewaere".
Kriittinen realismi

**Kriittinen realismi** on tietoteoreettinen näkemys ja havaitsemisen teoria, jonka mukaan todellisuutta ei pystytä havaitsemaan sellaisenaan, mutta tiede yrittää saavuttaa yhä parempaa tietoa todellisuudesta. Käsitykset eivät siis vastaa totuutta täydellisesti, mutta tieteen itseäänkorjaavan menetelmän myötä lähestyvät sitä, eli käsitysten totuudenkaltaisuus kasvaa.

## Katso myös
* Kriittinen rationalismi
* Kriittinen tieteellinen realismi

## Lähteet

## Kirjallisuutta
* 
* 
* 

## Aiheesta muualla
* Centre for Critical Realism . 
* Journal of Critical Realism . 
* Web Site for Critical Realism .
Raphaël

**Raphaël Haroche** eli **Raphael** (s. 7. marraskuuta 1975) on ranskalainen laulaja. Hänen äitinsä on argentiinalainen ja isä venäläinen. 

Raphael tuli alun perin tunnetuksi duetollaan "Sur la route" Jean-Louis Aubertin kanssa. Hänet valittiin *Victoires de la Musique* -gaalassa 2006 vuoden miesartistiksi, ja samana vuonna *[[NRJ Music Awards]]* valitsi hänet vuoden ranskankieliseksi miesartistiksi.

Raphael on noussut kuuluisuuteen 2000-luvun alkuvuosina. 

## Diskografia
### Albumit
**Hôtel de l'univers*, 2000
**La réalité*, 2003
**Caravane*, 2005
**Résistance à la nuit*, 2006
**Une nuit au Châtelet*, 2007
**Je sais que la Terre est plate*, 2008

## Aiheesta muualla
* Virallinen sivusto
Gräddö

**Gräddö** on pientaajama (ruots. *småort*) Norrtäljen kunnassa Ruotsissa. Gräddö sijaitsee entisen Rådmansön pitäjän ja maalaiskunnan alueella Itämeren rannikolla. Vuoden 2010 lopussa pientaajamassa oli 250 asukasta.

Autolauttaliikenne Ruotsista lounaiseen Suomeen alkoi vuonna 1959 Rederi AB Vikinglinjenin aloittaessa reitillä Gräddö – Maarianhamina – Galtby (Korppoo). Vuonna 1960 liikenne siirtyi Kapellskärin satamaan noin viisi kilometriä Gräddöstä etelään. Siljavarustamon autolautta M/S Holmia liikennöi  lyhyen aikaa 16. marraskuuta 1966 alkaen Naantali–Gräddö-reittiä. Gräddössä on nykyään venesatama.

## Lähteet
SRY

**SRY** (**Sex-determining Region Y**) on sukupuolen määräävä geeni ihmisen ja muiden kädellisten Y-kromosomin ääriosassa lähellä pseudoautosomaalista aluetta. Ihmisen SRY-geeni muodostuu yhdestä eksonista. Eksoni tuottaa 900 emäsparia käsittävän transkriptin. Transkripti puolestaan koodittaa 204 aminohaposta koostuvaa proteiinia.

SRY on eräänlainen pääkytkin geeni- ja kehitysketjussa, jonka aktivoituessa yksilöstä tulee anatomisesti ja fysiologisesti koiras. Jos geeni ei aktivoidu, yksilö kehittyy biologisesti naaraaksi. Geeniä ilmennetään runsaasti kiveksissä. SRY hallitsee ihmisen biologisen sukupuolen määräytymistä, ja se on tavallisesti jyrkän kaksinapaista. Sukupuoli-identiteettiin ja sosiaaliseen sukupuoleen liittyvää vaihtelua selittävät ketjun muut osat. Suurimmalla osalla muista nisäkkäistä SRY:tä vastaava geeni on UBE1.

SRY-geenin löysi brittiläinen geenitutkija Peter Goodfellow vuonna 1989. Samoihin aikoihin sukupuolen määräytymistä selvitti myös MIT:n geenitutkija David Pagen johtama ryhmä. He tutkivat Swyerin oireyhtymää sairastavia, jotka ovat sukupuolikromosomeiltaan miehiä mutta anatomisesti ja fysiologisesti naisia, ja paikansivat miessukupuoleen johtavan geenin pienelle Y-kromosomin alueelle. Ennen Goodfellow’n löytöä Page nimesi geeniehdokkaaksi virheellisesti SRY:n lähellä sijaitsevan ZFY-geenin. Geeni kuitenkin todettiin vääräksi, koska Swyer-potilaiden ZFY-geenistä ei löytynyt häiriötä selittävää mutaatiota, ja Goodfellow onnistui lopulta tunnistamaan samalta kromosomialueelta SRY-geenin, jonka inaktivoiva mutaatio puolestaan selitti oireyhtymän.

## Lähteet

## Aiheesta muualla
*GeneCards: Sex determining region Y
Kokenillikirva

**Kokenillikirva** (*Dactylopius coccus* vanh. *Coccus cacti*) on Meksikosta ja Etelä-Amerikasta kotoisin oleva pieni kirvalaji. Se käyttää ravinnokseen kaktuksia. Lajin naaraista tehdään punaista väriainetta (E 120). Väriaineesta käytetään nimiä karmiinit, kokenilli, kokkiniili tai karmiinihappo.

1900-luvun alussa kokenillikirvoja ja niiden ravintokasviksi sopivia opuntiakaktuksia istutettiin Australiaan. Kaktuksista tuli paha rikkakasvi.

## Karmiini väriaineena
Elintarviketeollisuus käyttää karmiinia punaisena väriaineena muun muassa makeisissa ja juomissa, joissakin punaisissa mehuissa, punaviineissä, likööreissä ja esimerkiksi Camparissa. Monet vegaanit ja muut eläinystävälliseen kuluttamiseen pyrkivät välttävät eettisistä syistä karmiinia sisältäviä tuotteita ja valitsevat kasviperäisillä väreillä, kuten punajuurella, värjätyn tuotteen.

## Lähteet

## Kirjallisuutta
*Donkin, R. A. 1977. "Spanish Red: An Ethnogeographical Study of Cochineal and the Opuntia Cactus." Transactions Of The American Philosophical Society 67 (Part 5): 1-84.
*Greenfield, Amy Butler. 2005. A Perfect Red: Empire, Espionage, and the Quest for the Color of Desire. HarperCollins Publishers Inc., New York.
*Stiling, P. 2000. "A Worm That Turned." Natural History 109 (5): 40-43.

## Aiheesta muualla
*iNaturalist: Dactylopius coccus
*UniProt: Taxonomy - Dactylopius coccus (Cochineal) {en}}
*University of Michigan, Animal Diversity Web (ADW): Dactylopius coccus, cochineal 
*Global Biodiversity Information Facility (GBIF): Dactylopius coccus 
*Cultivation of Cochineal in Oaxaca  
*värjäys: Dactylopius, Dactylopus Kokenillikirva
Waldemar Baszanowski

**Waldemar Romuald Baszanowski** (15. elokuuta 1935 – 29. huhtikuuta 2011) oli puolalainen urheilujohtaja ja painonnoston olympiavoittaja.

Baszanowski voitti olympiakultaa painonnoston kevyessä sarjassa (alle 67,5 kg) Tokiossa 1964 ja Méxicossa 1968. Tokiossa sekä Baszanowski että Neuvostoliiton Vladimir Kaplunov tekivät maailmanennätyksen 432,5 kg mutta puolalainen oli kevyempi ja voitti siten kultaa. Punnerruksessa Baszanowski nosti 132,5 kg häviten Kaplunoville 7,5 kiloa mutta tempauksessa hän tasoitti tilanteen nostamalla olympiaennätyksen 135 kg. Työnnössä molemmat saivat ylös olympiaennätyspainot 165 kg. Méxicossa Baszanowski teki 15 kiloa paremman tuloksen kuin hopeamitalisti, Iranin Parviz Jalayer. Baszanowskin sekä punnerrus- että tempaustulos oli 135 kg ja työnnössä hän teki uuden olympiaennätyksen 167,5 kg. Rooman 1960 olympialaisissa hän sijoittui viidenneksi ja Münchenissä 1972 neljänneksi hävittyään 2,5 kiloa maanmiehelleen Zbigniew Kaczmarekille.

Baszanowski voitti maailmanmestaruuden kolmasti ja Euroopan mestaruuden viidesti.

Vuodesta 1999 vuoteen 2008 Baszanowski toimi Euroopan Painonnostoliiton puheenjohtajana.

## Saavutukset
* Olympiakultaa kevyessä sarjassa Tokiossa 1964 (tulos 432,5 kg) ja Méxicossa 1968 (tulos 437,5 kg)
* Olympiakisoissa neljäs kevyessä sarjassa Münchenissä 1972 (tulos 435 kg) ja viides Roomassa 1960 (tulos 380 kg)
* MM-kultaa kevyessä sarjassa 1961, 1965 ja 1969
* MM-hopeaa kevyessä sarjassa 1962, 1963, 1970 ja 1971 sekä keskisarjassa 1966
* EM-kultaa kevyessä sarjassa 1961, 1965, 1968, 1969 ja 1971
* EM-hopeaa kevyessä sarjassa 1962, 1963 ja 1970 sekä keskisarjassa 1966

## Lähteet
Anne Fletcher

**Anne Fletcher** (s. 1. toukokuuta 1966) on yhdysvaltalainen elokuvaohjaaja. Hän syntyi Detroitissa, Michiganissa, ja aloitti uransa elokuvien parissa 1990-luvulla. Hänet tunnettiin alun perin tanssijana ja elokuvakoreografina, joka toimi myös ajoittaisena näyttelijänä. 

Vuonna 2006 Anne Fletcherin ohjaus *[[Step Up (elokuva)|Step Up]]* oli suuri kansainvälinen menestys. 

## Filmografia ohjaajana
* *[[Step Up (elokuva)|Step Up]]* (2006)
* *[[27 Dresses – hääkuumetta]]* (2008)
* *[[Odottamaton ehdotus]]* (2009)
* *[[The Guilt Trip]]* (2012)
* *[[Hot Pursuit]]* (2015)
* *[[Dumplin']]* (2018)
Jimmy Webb

**Jimmy Webb** (s. 15. elokuuta 1946 Elk City, Oklahoma, Yhdysvallat) on yhdysvaltalainen laulaja, lauluntekijä ja pianisti.

Webb sävelsi tunnetuimmat kappaleensa 19–21-vuotiaana, vaikuttiminaan muun muassa The Beatles ja Burt Bacharach. Hänen kappaleitaan ovat muun muassa vuonna 1968 julkaistu ”MacArthur Park”, jonka esitti alun perin näyttelijä-laulaja Richard Harris, sekä Glen Campbellin levyttämät ”Wichita Lineman” ja ”By the Time I Get to Phoenix”, joka sai kaksi Grammy-palkintoa. The 5th Dimension -lauluyhtyeen vuonna 1967 levyttämä ”Up, Up, and Away” voitti neljä Grammyä ja vielä viidennen Johnny Mann Singersin esittämänä. ”Wichita Lineman” lisättiin Yhdysvaltain kongressin kirjaston National Recording Registryn kokoelmiin vuonna 2020.

Webb soitti nuorena kirkossa urkuja. Hänen isänsä oli baptistipastori, joka oli kieltänyt pojaltaan radion kuuntelun. ”Kirkkomusiikki oli tietysti ok, mutta rock oli kielletty hedelmä. Isän mielestä siinä oli kyse vain seksistä. Hän oli merijalkaväen veteraani toisesta maailmansodasta eikä siis mikään helppo tyyppi.”

Webbin kappaleita ovat levyttäneet muun muassa Barbra Streisand, Willie Nelson, Nina Simone, Art Garfunkel ja Frank Sinatra. Webb on myös säveltänyt musikaaleja, klassista musiikkia ja elokuvamusiikkia.

Webb esiintyi Helsingin Juhlaviikoilla Huvilateltassa elokuussa 2016..

## Sooloalbumit
* 1967 – *Jim Webb Sings Jim Webb*
* 1970 – *Words and Music*
* 1971 – *And So: On*
* 1972 – *Letters*
* 1974 – *Land's End*
* 1977 – *El Mirage*
* 1982 – *Angel Heart*
* 1993 – *Suspending Disbelief*
* 1996 – *Ten Easy Pieces*
* 2004 – *The Moon's A Harsh Mistress: Jimmy Webb in the Seventies*
* 2005 – *Twilight of the Renegades*
* 2005 – *Archive & Live*

## Lähteet

## Aiheesta muualla
*Viralliset kotisivut
Peter George

**Peter T. ”Pete” George** (29. kesäkuuta 1929 Akron, Ohio – 27. heinäkuuta 2021) oli yhdysvaltalainen painonnostaja, olympiavoittaja ja maailmanmestari.

## Elämä ja urheilu-ura

George saavutti ensimmäisen kolmesta olympiamitalistaan Lontoossa 1948, kun hän saavutti hopeaa keskisarjassa (alle 75 kg). Hänen lopputuloksensa 382,5 kg koostui punnerrustuloksesta 105 kg, tempaustuloksesta 122,5 kg ja työntötuloksesta 155 kg. Hän yritti vielä työntää uuden maailmanennätyksen 165 kg jolla olisi voittanut kultaa, mutta yritys epäonnistui, ja hänen maanmiehensä Frank Spellman voitti kultaa tuloksella 390 kg otettuaan Georgesta 12,5 kilon etumatkan 117,5 kilon punnerrustuloksellaan.

Helsingin kesäolympialaisissa 1952 George punnersi tuloksekseen 115 kg, tempasi 127,5 kg ja työnsi 157,5 kg. Yhteistuloksellaan 400 kg hän voitti kultaa 10 kilon erolla Kanadan Gérard Grattoniin. Melbournen kesäolympialaisissa 1956 George sijoittui hopealle punnerrettuaan 122,5 kg, tempaistuaan 127,5 kg ja työnnettyään 162,5 kg. Yhteistuloksellaan 412,5 kg hän hävisi 7,5 kiloa Neuvostoliiton Fjodor Bogdanovskille. George, joka tuolloin työskenteli hammaslääkärinä Yhdysvaltain armeijassa, taisteli jälleen loppuun asti kultamitalista yrittäen työntää maailmanennätystä 170 kg, mutta yritys epäonnistui. Maailmanmestaruuden George voitti viidesti, minkä lisäksi hän saavutti kahdesti MM-hopeaa. Georgen veli James ”Jim” George oli myös painonnoston olympiamitalisti.

George kuoli 92-vuotiaana 27. heinäkuuta 2021.

### Saavutukset

* Olympiakultaa keskisarjassa Helsingissä 1952 (tulos 400 kg)
* Olympiahopeaa keskisarjassa Lontoossa 1948 (tulos 382,5 kg) ja Melbournessa 1956 (tulos 412,5 kg)
* MM-kultaa kevyessä sarjassa 1947 ja 1953 sekä keskisarjassa 1951, 1954 ja 1955 
* MM-hopeaa 1949 ja 1950

## Lähteet
* 

### Viitteet

## Aiheesta muualla
*
Volker Weidler

**Volker Weidler** (s. 18. maaliskuuta 1962 Heidelberg, Länsi-Saksa) on saksalainen kilpa-autoilija. Hän osallistui urallaan kymmeneen F1-kilpailuun Rial-tallin autolla, mutta karsiutui niissä jokaisesta.

Weidler voitti Le Mansin 24 tunnin ajon 1991 Mazda 787B -autolla yhdessä Johnny Herbertin ja Bertrand Gachot'n kanssa. Weidler voitti myös Saksan Formula 3000 -sarjan mestaruuden vuonna 1985.

## Lähteet
*

### Viitteet